40 (מפיק מוזיקלי)

נואה ג'יימס שביב (באנגלית: Noah James Shebib; נולד ב-31 במרץ 1983), הידוע בשם הבמה 40, הוא מפיק מוזיקלי, פזמונאי קנדי ושחקן ילד בעברו מטורונטו, אונטריו. הוא ידוע בעיקר בשיתוף הפעולה שלו עם הראפר הקנדי דרייק והפיק את כל אלבומיו. סגנון ההפקה של שביב, שלעיתים קרובות הוא מועט במפעם ואמביינט, נקשר מאוד למוזיקה של דרייק. שביב ודרייק הם שניים ממייסדי חברת התקליטים OVO סאונד. שביב הפיק שירים גם עבור אמנים אחרים בהם ליל ויין, אלישיה קיז, אקשן ברונסון (אנ') וג'יימי פוקס. נואה ג'יימס שביב הוא בנם של הבמאי דונלד שביב (אנ') והשחקנית טדה מור (אנ'), הידועה בהופעתה בסרט A Christmas Story (אנ') מ-1983; היא הייתה בהריון איתו במהלך הפקת הסרט. מצד אמו, הוא נכדו של השחקן והמחנך מאבור מור (אנ') ונינו של דמות התיאטרון הקנדית דורה מאבור מור (אנ'). אביו הוא ממוצא לבנוני ואירי. יש לו שלוש אחיות גדולות, זואי, סוזאנה וצ'ונס. בילדותו למד בבית הספר במכללת רויאל סנט ג'ורג'. שביב החל כשחקן ילד, ושיחק בתפקידים בתוכניות טלוויזיה ובסרטים. תפקידו הראשון היה בפרק "Go Eat Worms" בסדרת הטלוויזיה "צמרמורת" (אנ'). הוא שיחק גם בתפקיד מרכזי בסדרת הטלוויזיה Wind at My Back. תפקידו הידוע ביותר הגיע בשנות העשרה שלו, כאשר שיחק בסרט הדרמה "חמש ילדות יפות". היו לו גם תפקידים קטנים יותר ב-The Last Don וב-Perfect Pie; האחרון היה סרטו האחרון לפני שפרש ממשחק. בתחילת הקריירה של נואה, לפני שהחל להפיק, פעל כתקליטן תחת שם הבמה DJ Decibel והופיע לצד אם סי אלייט (אוורט מקלין). שביב עבר בסופו של דבר מתקלוט להפקה מוזיקלית, ועבד עם אמנים מקומיים בטורונטו כמו אמפייר, קנמליס, סטולנרס, כריסטופר מוראלס וסוקרטס. הוא אימץ את שם הבמה "40 Days & 40 Nights" (ששונה מאוחר יותר ל-"40") בהמשך הקריירה שלו. הוא החל לעבוד עם כוכב סדרת הדרמה "דגראסי - הדור הבא" (אנ') באותה התקופה, דרייק, בשנת 2005. כששביב החל לעבוד עם דרייק, במקור הוא היה רק מהנדס הקלטות ומיקס, ולא סיפק כתיבת שירים או הפקה. עם זאת, לאחר היום השלישי לעבודה, שביב החל לבנות מערכת יחסים בלעדית עם דרייק, והצהיר כי הם "הולכים להשתלט על העולם יחד". פריצתו של שביב החלה ב-2009, כשהפיק את המיקסטייפ של דרייק, So Far Gone, יחד עם המפיק בוי-1דה מטורונטו. הוא הקליט ומיקסס את כלהשירים מתוך המיקסטייפ, ואף הפיק את רוב השירים מתוכו. בנוסף, הפיק את אלבום הבכורה של דרייק, Thank Me Later, ואלבומו השני, Take Care. באחרון, שביב הפיק כמעט את כל השירים מתוך האלבום. שביב הפיק גם את "I'm Single" מתוך המיקסטייפ No Ceillings של ליל ויין,‏ "Un-Thinkable (I'm Ready)" של אלישה קיז ו-"Demonstrate" לג'וג'ו. בשנת 2012, שביב, לצד דרייק ואוליבר אל-קטיב, ייסד את חברת התקליטים OVO סאונד. בתחילה, מוזיקה שהופקה תחת החברה פורסמה בבלוג הלייבל להזרמה לפני שיצאה באופן רשמי. בהמשך השנה, שביב הפיק את אלבומו השלישי של דרייק, Nothing Was the Same, ולאחר מכן גם את אלבומו הרביעי, Views, ואלבומו החמישי, Scorpion. בשנת 2005, בגיל 22, אובחן שביב כחולה בטרשת נפוצה. סיפורו האישי מוצג באופן בולט באתר האגודה הלאומית לטרשת נפוצה (אנ'), שם הוא מתאר חוויותיו עם המחלה, בתקווה כי על ידי יצירת מודעות ו"שיפור קשרים וידע בנושא תרשת נפוצה, נוכל לסיים את המחלה". אמו אובחנה גם כחולה בטרשת נפוצה. פרסי גראמי מוענקים מדי שנה על ידי האקדמיה הלאומית לאמנויות ומדעי הקלטה. 40 זכה בשני פרסים מתוך שלוש עשרה מועמדויות. 40, ברשת החברתית אקס (טוויטר) 40, ברשת החברתית אינסטגרם 40, במסד הנתונים הקולנועיים IMDb (באנגלית) 40, באתר AllMusic (באנגלית) 40, באתר MusicBrainz (באנגלית) 40, באתר Discogs (באנגלית) Noah "40" Shebib: The rap on MS (אורכב 28.05.2017 בארכיון Wayback Machine) "National MS Society". Accessed on August 14, 2013. August 10, CBC Radio ·. "OVO producer Noah '40' Shebib and his sister Suzanna empower youth through hip hop - CBC Radio". Cbc.ca. נבדק ב-26 בדצמבר 2018. {{cite web}}: (עזרה) "Noah '40' Shebib: Recording Drake's 'Headlines'". Soundonsound.com. נבדק ב-26 בדצמבר 2018. {{cite web}}: (עזרה) "Interview: Noah "40" Shebib Talks Drake, "Take Care," and The History of Toronto Hip-Hop". Complex.com. נבדק ב-1 ביולי 2016. {{cite web}}: (עזרה) Scott, Cece M. "Tedde Morre strongly rooted In Canadian theatre". Active Life. נבדק ב-10 ביוני 2020. {{cite web}}: (עזרה) Noah's acting career "IMDb". Accessed on April 7, 2010. The Acting Career of Drake's Producer Noah "40" Shebib "Complex". Accessed on August 14, 2013 Tinker, Ben (2012-04-17). "The beat goes on for music producer diagnosed with multiple sclerosis". Thechart.blogs.cnn.com. נבדק ב-2012-04-17. Noah '40' Shebib: Recording Drake's 'Headlines' "Sound On Sound". Accessed on August 14, 2013. Noah "40" Shebib interview on Take Care by Drake. "GQ". Accessed on August 14, 2013. Noah Shebib Credits. "AllMusic". August 14, 2013. Drake - Take Care Album Credits "Hip Hop n More". Accessed on August 14, 2013. OVO Blog "October's Very Own". Accessed on August 14, 2013. The Drake Dream Team. "The Hollywood Reporter". Accessed on August 14, 2013. Drake's New Album. "The Huffington Post". Accessed on August 14, 2013. "Noah "40" Shebib | The Recording Academy". Grammy.com. נבדק ב-2017-05-24.